กฎกระทรวงการจัดหาประกันภัยหรือหลักประกันทางการเงินและใบรับรองพ.ศ. ๒๕๖๒ อาศัยอำนาจตามความในมาตรา๔ วรรคหนึ่ง มาตรา ๑๕ วรรคสอง และมาตรา ๑๖ วรรคสี่ แห่งพระราชบัญญัติความรับผิดทางแพ่งต่อความเสียหายจากมลพิษน้ำมันอันเกิดจากเรือพ.ศ. ๒๕๖๐ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ๑[๑] กฎกระทรวงนี้ ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ในกฎกระทรวงนี้ใบรับรองหมายความว่า ใบรับรองการจัดหาประกันภัยหรือหลักประกันทางการเงินเพื่อความรับผิดทางแพ่งต่อความเสียหายจากมลพิษน้ำมันอันเกิดจากเรือข้อ๓ ให้เรือไทยซึ่งได้บรรทุกน้ำมันในระวางอย่างสินค้าเกินกว่า๒,๐๐๐ ตัน ขึ้นไป จัดหาประกันภัยหรือหลักประกันทางการเงินอย่างใดอย่างหนึ่งดังต่อไปนี้(๑) ประกันภัยชนิดบลูการ์ด (Blue Card) ที่ออกโดยผู้รับประกันภัย สมาคม สถาบันหรือองค์กรที่ให้ความคุ้มครองแก่ผู้เอาประกันภัยในลักษณะ Protection and Indemnity Clubs (P&I Clubs) หรือ(๒)หลักประกันทางการเงินที่อาจเป็นหนังสือค้ำประกันของธนาคารที่ออกให้แก่กรมเจ้าท่า โดยระบุให้ผู้ค้ำประกันเป็นผู้ชดใช้ให้แก่เจ้าของเรือตามกฎหมายว่าด้วยความรับผิดทางแพ่งต่อความเสียหายจากมลพิษน้ำมันอันเกิดจากเรือหรือหลักประกันทางการเงินอื่นในลักษณะอย่างเดียวกันการประกันภัยหรือหลักประกันทางการเงินตามวรรคหนึ่งต้องมีจำนวนเงินซึ่งมีวงเงินประกันภัยหรือวงเงินของหลักประกันทางการเงินไม่น้อยกว่าความรับผิดตามมาตรา๑๒การคำนวณวงเงินที่เอาประกันภัยหรือวงเงินของหลักประกันทางการเงินหากต้องมีการแปลงหน่วยสกุลเงิน ให้คำนวณตามอัตราแลกเปลี่ยนที่กองทุนการเงินระหว่างประเทศกำหนดในวันที่ทำสัญญาประกันภัยตาม(๑) หรือหลักประกันทางการเงินตาม (๒)ข้อ ๔ ให้เจ้าของเรือหรือผู้รับมอบอำนาจจากเจ้าของเรือยื่นคำขอใบรับรองณ กรมเจ้าท่าหรือดำเนินการตามวิธีการที่อธิบดีกรมเจ้าท่ากำหนดโดยประกาศในราชกิจจานุเบกษาพร้อมด้วยเอกสารและหลักฐาน ดังต่อไปนี้(๑)เอกสารการรับประกันภัยหรือให้หลักประกันทางการเงิน(๒)หนังสือมอบอำนาจ กรณีผู้ยื่นคำขอเป็นผู้รับมอบอำนาจจากเจ้าของเรือข้อ๕ เมื่อพนักงานเจ้าหน้าที่ได้รับคำขอใบรับรองตามข้อ๔ แล้ว ให้พนักงานเจ้าหน้าที่ดำเนินการตรวจสอบความถูกต้องและครบถ้วนของคำขอใบรับรองเอกสาร และหลักฐาน หากเห็นว่าคำขอใบรับรอง เอกสาร และหลักฐานถูกต้องและครบถ้วนให้พนักงานเจ้าหน้าที่ออกใบรับรองให้แก่ผู้ขอรับใบรับรองโดยเร็วในกรณีที่คำขอใบรับรอง เอกสารหรือหลักฐานไม่ถูกต้องหรือไม่ครบถ้วน ให้พนักงานเจ้าหน้าที่แจ้งให้ผู้ขอรับใบรับรองดำเนินการแก้ไขโดยเร็วเมื่อผู้ขอรับใบรับรองดำเนินการแก้ไขให้ถูกต้องและครบถ้วนแล้วให้พนักงานเจ้าหน้าที่ออกใบรับรองให้แก่ผู้ขอรับใบรับรองโดยเร็วข้อ๖ ในกรณีที่มีการเปลี่ยนแปลงแก้ไขสาระสำคัญในใบรับรองให้เจ้าของเรือหรือผู้รับมอบอำนาจจากเจ้าของเรือยื่นคำขอใบรับรองฉบับใหม่พร้อมด้วยเอกสารและหลักฐาน ดังต่อไปนี้(๑)เอกสารการรับประกันภัยหรือให้หลักประกันทางการเงินฉบับใหม่ กรณีมีการเปลี่ยนแปลงบริษัทประกันภัยหรือผู้ให้หลักประกันทางการเงิน(๒)สำเนาใบทะเบียนเรือไทยและหนังสือรับรองการจดทะเบียนนิติบุคคลจากกรมพัฒนาธุรกิจการค้ากระทรวงพาณิชย์กรณีมีการเปลี่ยนแปลงชื่อหรือที่อยู่ของเจ้าของเรือ(๓)หนังสือมอบอำนาจ กรณีผู้ยื่นคำขอเป็นผู้รับมอบอำนาจจากเจ้าของเรือให้นำความในข้อ ๕ มาใช้บังคับกับการพิจารณาคำขอและการออกใบรับรองฉบับใหม่โดยอนุโลมข้อ๗ ในกรณีที่ใบรับรองชำรุด สูญหายถูกทำลาย หรือลบเลือน ให้เจ้าของเรือหรือผู้รับมอบอำนาจจากเจ้าของเรือยื่นคำขอใบแทนใบรับรองพร้อมด้วยเอกสารและหลักฐาน ดังต่อไปนี้(๑)เอกสารการรับประกันภัยหรือให้หลักประกันทางการเงิน(๒)หนังสือมอบอำนาจ กรณีผู้ยื่นคำขอเป็นผู้รับมอบอำนาจจากเจ้าของเรือในการออกใบแทนใบรับรอง ให้ออกใบรับรองตามแบบใบรับรองเดิมแต่ให้ระบุ ใบแทนไว้ที่ด้านหน้าด้วยข้อ ๘ คำขอใบรับรองคำขอใบแทนใบรับรอง ใบรับรอง และใบแทนใบรับรอง ให้เป็นไปตามแบบที่อธิบดีกรมเจ้าท่ากำหนดโดยประกาศในราชกิจจานุเบกษาข้อ๙ ใบรับรองต้องมีอายุไม่เกินกว่าระยะเวลาของการประกันภัยหรือหลักประกันทางการเงินให้ไว้ณ วันที่ ๒๔ มกราคม พ.ศ. ๒๕๖๒ไพรินทร์ชูโชติถาวรรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา๑๕ วรรคสอง และมาตรา ๑๖ วรรคสี่ แห่งพระราชบัญญัติความรับผิดทางแพ่งต่อความเสียหายจากมลพิษน้ำมันอันเกิดจากเรือพ.ศ. ๒๕๖๐ บัญญัติให้การจัดหาประกันภัยหรือหลักประกันทางการเงินเพื่อความรับผิดทางแพ่งต่อความเสียหายจากมลพิษน้ำมันอันเกิดจากเรือและการขอใบรับรอง การออกใบรับรอง ตลอดจนการสิ้นผลของใบรับรองให้แก่เรือที่จดทะเบียนเป็นเรือไทยในกรณีดังกล่าวเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้พัชรภรณ์/จัดทำ๑๒ ธันวาคม๒๕๖๒[๑]ราชกิจจานุเบกษาเล่ม ๑๓๖/ตอนที่ ๑๓ ก/หน้า ๓/๒๙ มกราคม ๒๕๖๒